ויינונה ארפ

ויינונה ארפ (באנגלית: Wynonna Earp) היא סדרת טלוויזיה על טבעית מערבונית אמריקאית-קנדית, שפותחה על ידי אמילי אנדראס, במבוסס על סדרת הקומיקס באותו שם מאת בו סמית'. מלאני סקרופאנו משחקת את הדמות הראשית. בכורת הסדרה שודרה בארצות הברית ברשת Syfy ב-1 באפריל 2016.

ב-23 ביולי 2016, הוכרז על חידוש הסדרה לעונה שנייה בקומיק-קון, סן דייגו. במקור תוכננו עשרה פרקים, ואז העונה הורחבה ל-12 פרקים באוקטובר 2016. ב-22 ביולי 2017 הוכרזה העונה השלישית של הסדרה, גם היא בת 12 פרקים. בקיץ 2019, בכנס הקומיק-קון, הודיעו שחקני הסדרה כי העונה הרביעית נדחתה עקב בעיות כלכליות אך מאוחר יותר חודשה ועלתה לאוויר ב-26 ביולי 2020. ב-5 בפברואר 2021 הודיעה רשת Syfy כי העונה הרביעית היא גם האחרונה, בהתחשב החלק השני של עונה 4 שעלתה ב-5 במרץ 2021.

בישראל, הסדרה ניתנה לצפייה בעבר באמצעות שירות ההזרמה נטפליקס, אך ירדה מנטפליקס ב-1 באוקטובר 2020.

עלילה
ויינונה ארפ היא הנכדה-רבה של איש החוק האגדי של המערב הפרוע, ואייט ארפ. היא "היורשת", בת הדור הנוכחי שצריכה להילחם בשדים הקמים לתחייה מנשמותיהם של פורעי החוק שהרג ואייט. בכל דור של המשפחה יש צאצא אחד של ארפ האמון על הבסתם. היא נלחמת גם ביצורים על טבעיים אחרים המאכלסים את משולש נחל הרפאים, שטח מקולל הסמוך להרי הרוקי הקנדיים, שבה שוכנת עיירת מולדה, פרגטורי. ביום הולדתה ה-27 יום הולדת, ויינונה יורשת את הכוחות המיוחדים המאפשרים לה להחזיר את השדים למשכנם בגיהנום, בעזרת אקדחו המקורי של ואייט ארפ. היא מגויסת על ידי מחלקה מיוחדת של סוכנות ממשלתית סודית בראשותו של אקסבייר דולז אשר בסופו של דבר כוללת את דוק הולידיי האלמותי, ואחותה של ויינונה וייברלי ארפ. ניקול הוט, בת זוגה של וייברלי וסגנית השריף בפרגטורי מסייעת לצוות במסגרת תפקידה.

פרקים

השחקנים והדמויות

דמויות ראשיות 
 מלאני סקרופאנו בתפקיד ויינונה ארפ, נינתו של וויאט ארפ, שמחזיקה בכוח האקדח "Peacemaker" של וויאט. בעונה השנייה היא הרתה תינוק עם דוק הולידיי, ובסיום העונה השנייה ויינונה ודוק מחליטים לשלוח את בתם שזה עתה נולדה, אליס, אל מחוץ למשולש נהר הרוחות כדי לשמור על ביטחונה. כאשר קללת ארפ נשברה על ידי בולשאר בסיום העונה השלישית, ויינונה הפסיקה להיות היורשת של המשפחה. ויינונה היא אחותה של וייברלי.
 טים רוזון בתפקיד דוק הולידיי, שהיה שותפו של ואייט ארפ, וקולל לחיי נצח. 
 דומיניק פרובוסט-צ'קלי בתפקיד וייברלי ארפ, אחותה של ויינונה. וייברלי היא ביסקסואלית.
 קת'רין בארל בתפקיד השוטרת ניקול הוט. בעונה הראשונה היא מתגלה כלסבית.
 שמיר אנדרסון בתפקיד הסוכן המיוחד אקסבייר דולז.
 וארון סראנגה בתפקיד ג'רמי צ'טרי, מדען ממשלתי המסייע לאחיות ארפ.

תפקידים משניים 
 גרג לוסון בתפקיד שריף רנדי נדלי, איש החוק של פרגטורי, המודע לאופי העל טבעי של המקום
 מייקל אקלונד בתפקיד בובו דל ריי, מנהיג הפושעים שקמו לתחייה
 ראיסה קונדראקי בתפקיד קונסטנס קלוטי, הידועה גם כמכשפת האבן
 ג'סיקה סיפוס משחקת את קלוטיס בפלאשבקים לעבר הרחוק
 קייט דראמונד בתפקיד הסוכנת לוקאדו, הממונה על אקסבייר דולז
 נטלי קריל בתפקיד וילה ארפ, אחותן הבוגרת של ויינונה ווייברלי
 שון ג'ונסטון בתפקיד חואן קרלו, איש הדת של הקהילה בשנות ה-1880
 תמרה דוארטה בתפקיד רוזיטה בוסטיוס, חברתו של דוק אשר קמה לתחייה
מייגן פולווס (עונה 3) בתפקיד מישל גיבסון ארפ, אמה של ויינונה.

ביקורת 
העונה הראשונה קיבלה ציון של 85% באתר Rotten Tomatoes עם דירוג ממוצע של 6.11/10. אתר Metacritic נתן לסדרה ציון ממוצע של 68 מתוך 100. לסדרה היו כ-0.56 מיליון צופים בארצות הברית.

בעונה 2, מספר הצופים הכללי נשאר דומה, אך הייתה גדילה משמעותית של 44% בצפייה בקרב נשים בגילאי 18–34, ונשים מהוות יותר ממחצית קהל הצופים של הסדרה. העונה קיבלה ציון של 100% Rotten Tomatoes, ודירוג ממוצע של 8.33/10.

בביקורת על הסדרה, אתר Collider נתן ל"ויינונה ארפ" ארבעה כוכבים, וקרא לתוכנית "טיפול טרי ומוכר לסיפורי זומבים, המערב הפרוע, ותרבות האקדוחנים" ובה בעת "משהו שמרגיש שונה מכל דבר אחר שאנחנו רואים בטלוויזיה כיום, הודות לא רק לסביבת המסגרת שלה, אלא בשל דמויות הנשים החזקות והבועטות המרובות שבה."על פי Digital Journal, הסדרה היא "חכמה" ו "מורכבת". A.V. Club קרא למלאני סקרופאנו "האישה הנכונה לתפקיד... בעלת נוכחות סמכותית נטולת מאמץ".

E! Entertainment Television מינה את "ויינונה ארפ" בתור התוכנית החדשה הטובה ביותר לשנת 2016, ומגזין וראיטי קרא לה "אחת מ-20 התוכניות הטובות של השנה". Collider זיכה את התוכנית בתואר "תוכנית המדע הבדיוני הטובה ביותר של 2016".

פרסים 
 פרסי אורורה

 פרסי המסך הקנדים

 פרסי דרגון

 פרסי המדיה של GLAAD

 פרס בחירת הקהל

 פרסי רוקי

 פרסי רוזי

 פרסי התסריטאות של גילדת הכותבים של אמריקה

 E! Online

קישורים חיצוניים

הערות שוליים 

סדרות טלוויזיה שמבוססות על קומיקס
סדרות אימה אמריקאיות
סדרות פנטזיה אמריקאיות
סדרות פעולה אמריקאיות
תוכניות להט"ב אמריקאיות
Syfy